
U velikoj sam dilemi i nadam se da mi možete pomoći. Jako dugo sam u platonskoj vezi sa čovekom islamske veroispovesti. Razmišljam o prelasku na ***[islam](https://pitajucene.com/search/islam/questions/ "Pretraži pitanja o Islamu")***, ali neću to uraditi dok ne proučim svaki aspekt ove religije i u potpunosti je osetim u svom srcu, jer mislim da bi suprotno bilo besmisleno i lažno. Već godinama čitam i istražujem na ovu temu, i gotovo da sam spremna da primim islam. Naš ***[brak](https://pitajucene.com/search/Brak/questions/ "Pretraži pitanja o braku")*** čeka na to. Trenutno zbog odredjenog sticaja okolnosti nismo u kontaktu, ali sam ja u kontaktu sa njegovom porodicom saznala da oni zahtevaju da se ja osunetim da bih mogla da udjem u njihovu porodicu. O tome sa njima nema diskusije, i vrlo su jasni u stavu da on za njih više neće postojati ako me prihvati neosunećenu. Znam da žensko sunećenje nije obavezno, kao i da je preporučivljo u predelima sa visokim temperaturama zbog uzročno-posledičnih mogućnosti. S obzirom da sam se u istraživanju islama mnogo više fokusirala na poentu i veću sliku, običaji i pravila vezana za banalnosti, svakodnevne trivijalne aktivnosti mi nisu bas poznati, a ni jasni.


Znam da muž ima najveće pravo nad ženom, da sam dužna da mu budem poslušna i da ne pravim razdor izmedju njega i njegove porodice. S druge strane, na sunećenje nikada ne bih pristala, ni zarad ogromne količine ljubavi i razumevanja koje imam sa ovim čovekom. Isto tako, znam da će stati na moju stranu povodom ovog pitanja kada mu objasnim koliko mi je pomisao na tako nesto jeziva. S toga sam u dilemi da li da odustanem od svega da ne bih bila kriva za njegovo odvajanje od porodice ili da ipak krenem za nasom srecom, jer za posledice ipak ne bismo bili krivi mi vec neinformisanost muslimana koji ne zele da se informisu, vec slepo prate naučene običaje.


* 
* 
* 
* 
* 
* 
* 

 
VELIKA DILEMA – ISLAM ILI SUNEĆENJE

Molim Uzvišenog da te što prije učini muslimankom. Kao prvo, sunećenje žene muslimanke nije samo običaj nego ima potvdu u šerijatskim tekstovima, s tim da su se učanjaci (islamski pravnici) razišli oko toga da li je sunećenje žene samo ***[mustehab](https://pitajucene.com/search/Mustehab/answers/ "Pretraži odgovore za Mustehab")*** ili ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** ili je to počast ženi. Najbliže je da se kreće između mustehaba i počasti.


Kao drugo, njegovi roditelji nemaju pravo sa šerijatske strane da tvoju udaju za njega uslovljavaju sa tvojim sunećenjem. Na njemu je da nastoji da ih ubijedi da odustanu od tog zahtjeva, a bez obzira na rezultat uradite kako ste namjeravali, tj. da se uzmete. Kao treče, ne odustaji od svega nego se udaj za njega bez obzira na stav njegovih roditelja.


Kao četvro, a tebalo je biti prvo, primi ***[Islam](https://pitajucene.com/search/islam/questions/ "Pretraži pitanja o Islamu")*** što prije, sad odmah čim ovo pročitaš, jer ko ti garantuje da ćeš sutra ustati živa. A ako umreš u takvom stanju kao nemuslimanka ode ti u ***[Džehennem](https://pitajucene.com/search/D%C5%BEehennem/questions/ "Pretraži pitanja o džehennemu")*** – vječnu vatru, jer si umrla kao kjafirkinja (nemuslimanka), a to nije toliko nebitno složit ćeš se. Nije nužno niti neophodno da izučiš svaki aspekt ove uzvišene vjere i u potpunosti je osjetiš u svom srcu kako bi primila Islam, suprotno tome nije besmisleno i lažno, jer ono što je presudno u ovom stanju i momentu je to da si spoznala da je Islam istina, da je ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** objava od Allaha i da je Muhammed, sallallahu laejhi ve sellem, Njegov ***[poslanik](https://pitajucene.com/search/poslanik/questions/ "Pretraži pitanja o poslanicima")*** i odabranik. Aspekti i detalji vjere se uče čitav život, učenje nikad ne prestaje, od kolijevke do groba.  

Zato primi Islam odmah sada, ne oklijevaj da ne bi bilo kasno. Ve billahi tevfik.


Odgovorio: Mr. Zijad Ljakic


preuzeto sa stranice <http://www.n-um-com>


